12. jaanuaril 2007 pühitseti Ülestõusmise kirikus Miramaris (Florida, USA) piiskopiks sealse koguduse preester - kanoonik dr David Simpson. Peapühitsejaks oli  Karismaatilise Episkopaalkiriku USA Kaguosa peapiiskop Charles Jones, kaaspühitsejateks USA Georgia osariigi piiskop John Holloway ja Sõjaväe peapiiskopkonna piiskop Douglas Woddall. Kohal viibisid veel Karismaatilise Episkopaalkiriku piiskoppidest peapiiskop Craig Bates, piiskop Douglas Kessler ja piiskop Gene Lilly. Piiskop Simpson on määratud Florida piiskopkonna piiskopiks. Miramari Ülestõusmise kogudus - piiskop Simpsoni kirik - on Harkujärve Püha Esimärter Stefanose koguduse sõpruskoguduseks.